नेल्सन मंडेला दक्षिण अफ्रीका के पहले काले राष्ट्रपति बने. उन्हें 1990  में 11 फ़रवरी को रोब्बन आईलैंड जेल में 27 साल बिताने के बाद रिहा किया गया था.नेल्सन मंडेला ने कहा कि जेल में अपने जेलर क्रिस्टो ब्रैंड के साथ उनकी ख़ास दोस्ती हो गयी थी और इस दोस्ती ने मानवता के विषय में उनके विचारों को प्रभावित किया.जेल से रिहा होने के 20 साल पूरा होने के अवसर पर मनाए इस जलसे में 91 साल के नेल्सन मंडेला के साथ उनके बच्चे और नाती पोते भी शामिल हुए.नेल्सन मंडेला की बेटी ज़िन्द्ज़ी ने कहा कि नेल्सन मंडेला के साथ उस वक़्त रंगभेद के खिलाफ लड़ाई लड़ने में जिन लोगों ने उनका साथ दिया था, उसमें से कई इस छोटे से जलसे में शामिल हुए.ज़िन्द्ज़ी मंडेला ने इस रात्रिभोज की वीडियो फिल्म तैयार की है जिसके अंश अगले सप्ताह मंडेला की रिहाई की बीसवीं सालगिरह के मौके पर दिखाए जानेवाले वित्तचित्र में दिखेंगे.इस मौके पर रंगभेद के विरुद्ध लडाई लड़नेवाले प्रमुख नेताओं में से एक सिरिल राम्फोसा ने मंडेला का स्वागत किया.सिरिल राम्फोसा ने मंडेला के बारे में कहा कि "आप अब भी एक प्रेरणा हैं.आपने जो हमें नेतृत्व प्रदान किया, और जो प्रेरणा दी, उसके लिए हम सदा आपके आभारी रहेंगे."नेल्सन मंडेला ने कहा कि वो अब भी कुछ व्यायाम करते हैं. उन्होंने यह भी कहा कि "मुझे लगता है कि मैं बूढ़ा हो रहा हूँ. समय बीतता जा रहा है, लेकिन मैं परेशान नहीं हूँ."